stanford-oval/wikipedia huggingface dataset:
Wanderlei Silva
Vapaaottelu > IVC (1997–1999) > Ensimmäinen ottelu UFC:ssä ja IVC:n alemman raskaansarjan mestaruus (1999)

Turnauksen jälkeen Silva otteli seuraavan kerran elokuussa 1998, jolloin hän voitti Mike van Arsdalen tyrmäyksellä potkaistuaan maassa makaavaa vastustajaansa päähän. Lokakuussa Silva kohtasi UFC Brazil -tapahtumassa entisen UFC:n raskaansarjan turnausvoittajan Vitor Belfortin. Hän hävisi ottelun teknisellä tyrmäyksellä 44 sekunnissa.
Tammikuussa 1999 Silva kohtasi Adrian Serranon IVC:ssä, jonka hän voitti tyrmäyksellä 22 sekunnissa potkaistuaan maassa makaavaa vastustajaansa päähän.
Voiton jälkeen Silva pääsi ottelemaan IVC:n alemman raskaansarjan mestaruudesta Eugene Jacksonia vastaan, joka oli tappioton viimeisen kahdeksan ottelun ajan. Ottelu käytiin 27. huhtikuuta 1999 IVC 10: World Class Champions -tapahtumassa, jossa Silva voitti mestaruuden 32 sekunnin jälkeen teknisellä tyrmäyksellä.
Mestaruuden jälkeen Silva otteli toukokuussa toisen kerran UFC:ssä, jossa hän kohtasi Tony Petarran. Ottelu käytiin UFC 20 -tapahtumassa, jonka Silva voitti tyrmäyksellä ensimmäisessä erässä potkaistuaan vastustajaansa pystysidonnasta polvella päähän.
Vapaaottelu > Pride (1999–2007)

Silva siirtyi kotimaastaan Brasiliasta Japaniin PRIDE Fighting Championships -organisaatioon, joka oli tuolloin yksi maailman suurimmista vapaaotteluorganisaatioista. Silva otteli kaksi ensimmäistä otteluaan syksyllä 1999. Hän voitti molemmat ottelunsa tuomariäänin, ensin Carl Malenkoa vastaan ja kuukauden päästä Daijiro Matsuin. Kumpikin Silvan vastustajista olivat voittaneet urallaan yhden ottelun ennen kuin he kohtasivat Silvan. Malenko oli otellut tilastolla 1–1, kun Matsui 1–1–2.
Silva aloitti uuden vuosituhannen tammikuussa 2000 Bob Schrijberia vastaan, joka oli entinen potkunyrkkeilijä ja otellut vapaaottelussa selkeästi paremmin, kuin Silvan kaksi edellistä vastustajaa. Ottelu käytiin avoimessa painoluokassa Pride FC: Grand Prix 2000 -tapahtumassa, jossa Silva voitti urallaan ensimmäistä kertaa takakuristuksella alle kolmessa minuutissa.
Vapaaottelu > Pride (1999–2007) > Haastaminen UFC:n alemman raskassarjan mestaruudesta (2000)

Silva sai tilaisuuden otella UFC:n vapaana olleesta alemman raskaansarjan mestaruudesta Tito Ortizia vastaan, kun Frank Shamrock luopui mestaruudesta. Ottelu käytiin 14. huhtikuuta 2000 UFC 25 -tapahtumassa, jossa Silva hävisi ottelun tuomariäänin. Ortiz hallitsi ottelua pääosin matolla, vaikka Silva onnistui muutaman kerran horjuuttamaan Ortizia potkuin ja lyönnein.
Tappion jälkeen Silva otteli yhen ottelun kotimaassaan Meca Vale Tudo 2 -tapahtumassa elokuussa 2000. Hän voitti Todd Medinan tyrmäyksellä polvipotkuin 39 sekunnissa. Silva palasi takaisin Japaniin ja otteli saman kuukauden aikana Pride 10 - Return of the Warriors -tapahtumassa Guy Mezgeriä vastaan. Mezger oli voittanut urallaan UFC:n kevytsarjan turnauksen ja Pancrese avoimen painoluokan mestaruuden. Silva voitti ottelun tyrmäyksellä ensimmäisen erän alussa. Lokakuussa hän kohtasi Gilbert Yvelin raskaassasarjassa. Yvel oli saanut maineen törkeänä vapaaottelijana, joka muun muassa oli purrut vastustajaansa. Ottelu jäi lyhyeksi, kun Silva potkaisi tahattomasti Yvelia nivusiin 21 sekunnin kohdalla ja ottelun tulos mitätöitiin, kun Yvel ei kyennyt enää jatkamaan ottelua. Joulukuussa hän kohtasi Dan Hendersonin, joka oli voittanut urallaan kaikki yhdeksän otteluaan ja saavuttanut muun muassa UFC:n keskisarjan turnausvoiton. Ottelu päättyi Silvan voittoon tuomariäänin.
Maaliskuussa 2001 Silva kohtasi Kazushi Sakuraban, joka oli hävinnyt urallaan vain kahdesti 16 ottelusta ja voittanut aiemmin urallaan UFC:n Japanin raskaansarjan mestaruuden. Hän voitti ottelun teknisellä tyrmäyksellä ensimmäisen erän alussa, kun hän potkaisi pystysidonnasta polvilla Sakurabaa. Toukokuussa Silva kohtasi Shungo Oyaman, joka otteli vasta kolmatta otteluaan vapaaottelussa. Silva voitti ottelun teknisellä tyrmäyksellä 38 sekunnissa.
Vapaaottelu > Pride (1999–2007) > Priden keskisarjan mestaruus (2001–2007)

Silva otteli Priden keskisarjan mestaruudesta Kazushi Sakurabaa vastaan 3. marraskuuta 2001. Ottelu käytiin Pride 17 -tapahtumassa, jossa hän voitti mestaruuden ensimmäisen erän loputtua teknisellä tyrmäyksellä. Silva paiskasi Sakuraban mattoon, jonka myötä hänen solisluu murtui ja lääkäri päätti keskeyttää ottelun.
Yksityiselämä

Hänellä ja hänen vaimollaan, Tealla on poika nimeltä Thor, joka myös kilpailee Brasilialaisessa jujutsussa, lukkopainissa ja muissa kamppailulajeissa. Hänellä on myös tytär edellisestä avioliitosta.
Technical Report 1

Technical Report 1 (TR1) oli vuonna 2005 julkaistu luonnos C++-ohjelmointikieleen suunnitelluista lisäyksistä C++:n standardikirjastoon. Se sisälsi muun muassa säännöllisten lauseiden käsittelyn, hajautustaulut (hash table), satunnaislukugeneraattorit sekä funktio-objektit.
Boost-kirjastoa on käytetty esimerkkitoteutuksena eräille lisäyksille.
TR1 lisäyksistä suurin osa hyväksyttiin C++11-standardiin.
Aiheesta muualla

TR1 muistio PDF-muodossa
TR2
The Magic Of Boney M. (täsmennyssivu)

The Magic Of Boney M. voi viitata seuraaviin asioihin:
The Magic of Boney M. – 20 Golden Hits, Boney M. -yhtyeen vuoden 1980 kokoelmalevy
The Magic of Boney M., Boney M. -yhtyeen vuoden 2006 kokoelmalevy
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”The Magic Of Boney M.”, voi hakea sivunnimihaulla, laajalla sivunnimihaulla tai tekstihaulla.
Tatšanka (laulu)

Tatšanka (ven. Тачанка) on neuvostoliittolainen laulu vuodelta 1937. Sen on säveltänyt Konstantin Listov ja sanoittanut Mihail Ruderman. Laulu kuvaa taistelua Venäjän sisällissodassa, jossa käytetään tatšankkoja, ja oli Puna-armeijan kuoron suosima.
Sanoitus

| Venäjäksi | Translitteraatio | Käännös |
| --- | --- | --- |
|  Ты лети с дороги, птица,  Зверь, с дороги уходи!  Видишь, облако клубится,  Кони мчатся впереди! И с налёта, с поворота,  По цепи врагов густой  Застрочит из пулемёта  Пулемётчик молодой. Эх, тачанка-ростовчанка,  Наша гордость и краса,  Конармейская тачанка,  Все четыре колеса! Эх, за Волгой и за Доном  Мчался степью золотой  Загорелый, запылённый  Пулемётчик молодой. И неслась неудержимо  С гривой рыжего коня  Грива ветра, грива дыма,  Грива бури и огня. Эх, тачанка-киевлянка,  Наша гордость и краса,  Комсомольская тачанка,  Все четыре колеса! По земле грохочут танки,  Самолёты петли вьют,  О будённовской тачанке  В небе лётчики поют. И врагу поныне снится  Дождь свинцовый и густой  Боевая колесница,  Пулемётчик молодой. Эх, тачанка-полтавчанка,  Наша гордость и краса,  Пулемётная тачанка,  Все четыре колеса! |  Ty leti s dorogi, ptitsa,  Zver, s dorogi uhodi!  Vidiš, oblako klubitsja,  Koni mtšatsja vperedi! I s naljota, s povorota,  Po tsepi vragov gustoi  Zastrotšit iz pulemjota  Pulemjottšik molodoi. Eh, tatšanka-rostovtšanka,  Naša gordost i krasa,  Konarmeiskaja tatšanka,  Vse tšetyre kolesa! Eh, za Volgoi i za Donom  Mtšalsja stepju zolotoi  Zagorelyi, zapyljonnyi  Pulemjottšik molodoi. I neslas neuderžimo  S grivoi ryžego konja  Griva vetra, griva dyma,  Griva buri i ognja. Eh, tatšanka-kijevljanka,  Naša gordost i krasa,  Komsomolskaja tatšanka,  Vse tšetyre kolesa! Po zemle grohotšut tanki,  Samoljoty petli vjut,  O budjonnovskoi tatšanke  V nebe ljottšiki pojut. I vragu ponyne snitsja  Dožd svintsovyi i gustoi  Bojevaja kolesnitsa,  Pulemjottšik molodoi. Eh, tatšanka-poltavtšanka,  Naša gordost i krasa,  Pulemjotnaja tatšanka,  Vse tšetyre kolesa! |  Lennä pois tieltä, lintu,  Peto, pois tieltä!  Näet pölypilvien pyörivän,  Hevoset laukkaavat edessä! Ja rynnäköllä, sekä käännöksellä,  Yli paksujen vihollisketjujen  Änkyttää konekiväärillä  Nuori konekivääristi Oi, Tatšanka Rostovista,  Ylpeytemme ja kauneutemme,  Punaratsuväen tatšanka,  Kaikki neljä pyörää! Oi, yli Volgan ja yli Donin  Kultaiset arot ryntäävät ohi  Ruskettunut, pölyinen  Nuori konekivääristi. Ja rynnäten hallitsemattomasti  Hevosten punaiset harjat  Tuulen harjat, savun harjat  Myrskyn ja tulen harjat Oi, Tatšanka Kiovasta,  Ylpeytemme ja kauneutemme,  Komsomolin tatšanka,  Kaikki neljä pyörää! Maata järisyttävät panssarivaunut,  Lentokoneet pyörivät ja kiertävät  Budjonnyin tatšankasta  Laulavat taivaalla lentäjät. Ja vihollinen haaveilee yhä  Sade on lyijynpainava  Sotavaunu,  Nuori konekivääristi. Oi, Tatšanka Pultavasta,  Ylpeytemme ja kauneutemme,  Konekivääritatšanka,  Kaikki neljä pyörää! |
Linkit

Tatšanka SovMusicissa laulettuna
Techland

| Techland |
| --- | --- |
Perustettu:  1991
Perustaja:  Paweł Marchewka
Toimitusjohtaja:  Paweł Marchewka
Avainhenkilöt:  Adrian Ciszewski (luova johtaja)
Kotipaikka:  Ostrów Wielkopolski, Puola
Toimiala:  videopeliteollisuus
Tuotteet:  videopelit
Kotisivu:  www.techland.pl
Infobox OKVirheellinen NIMI-arvo: 
Techland on puolalainen videopelien kehittäjä ja julkaisija, jonka Paweł Marchewka perusti vuonna 1991. 
Yhtiö on tullut tunnetuksi muun muassa Call of Juarez -pelisarjasta, Dead Island -pelisarjasta ja Dying Light -peleistä.
Alkujaan Marchewka keskittyi kääntämään ulkomaisia tietokoneohjelmia puolaksi ja julkaisemaan niitä Puolan markkinoilla. Vuonna 1993 Techland alkoi tuottamaan tietokonepelejä, käännösohjelmistoja ja sanakirjaohjelmistoja.
Yritys kehittää Chrome Engine -pelimoottoria ja käyttää sitä peleissään.
Aiheesta muualla

Yrityksen profiili MobyGamesissä (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Techland
Käännös suomeksi
Suur-Kauklahti

| Suur-Kauklahti |
| --- | --- |
 Kaupungin kartta, jossa Suur-Kauklahti korostettuna.
Kaupunki:  Espoo
Pinta-ala:  26,1 km² 
Väkiluku:  12 979   (31.12.2023)
Väestötiheys:  464,3 as./km²
Kaupunginosat:  Espoonkartano Kauklahti Kurttila Vanttila
Suur-Kauklahti (ruots. Stor-Köklax) on Espoon suuralue, joka koostuu Espoonkartanon, Kauklahden, Kurttilan ja Vanttilan kaupunginosista.
Suur-Kauklahdessa asui vuoden 2020 lopussa 12 119 asukasta. Kauklahti on voimakkaasti kasvava espoolainen kaupunginosa. Viime vuosinamilloin? väkiluku on kasvanut vuosittain 4–8 prosentilla.[lähde? ]
Taulukossa on esitetty pien- ja tilastoalueiden väkiluvun kehitys.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| Ajankohta | 31.12.2015 | 31.12.2016 | 31.12.2017 | 31.12.2018 | 31.12.2019 | 31.12.2020 | 31.12.2021 |
| Espoo | 269 802 | 274 583 | 279 044 | 283 632 | 289 731 | 292 796 | 297 132 |
| Muutos edelliseen vuoteen | 4 259 | 4 781 | 4 461 | 4 588 | 6 099 | 3 065 | 4 336 |
| Muutos edelliseen vuoteen (%) | 1,6 | 1,8 | 1,6 | 1,6 | 2,2 | 1,1 | 1,5 |

| Suur-Kauklahti | 8 959 | 9 634 | 10 149 | 10 535 | 11 145 | 11 639 | 12 119 |
| Muutos edelliseen vuoteen | 521 | 675 | 515 | 386 | 610 | 494 | 480 |
| Muutos edelliseen vuoteen (%) | 6,2 | 7,5 | 5,3 | 3,8 | 5,8 | 4,4 | 4,1 |

| 51 Kanta-Kauklahti | 5 471 | 5 745 | 6 016 | 6 151 | 6 499 | 6 544 | 6 608 |
| 511 Kauklahti | 4 877 | 5 140 | 5 411 | 5 568 | 5 912 | 5 977 | 6 041 |
| 512 Espoonkartano | 594 | 605 | 605 | 583 | 587 | 567 | 567 |
| 52 Kurttila-Vanttila | 3 488 | 3 889 | 4 133 | 4 384 | 4 646 | 5 095 | 5 511 |
| 521 Kurttila | 1 503 | 1 905 | 2 136 | 2 278 | 2 486 | 2 814 | 3 290 |
| 522 Vanttila | 1 985 | 1 984 | 1 997 | 2 106 | 2 160 | 2 281 | 2 221 |
Lähde: 
Suurin osa muuttajista on nuoria lapsiperheitä ja suomenkielisiä, ja Kauklahden ruotsinkielisten asukkainen osuus onkin ensimmäistä kertaa pudonnut alle 10 prosentin, ja osuus on 9,4 prosenttia.[lähde? ]milloin?
Pinta-alaa suuralueella on 26,1 km2 (31.12.2004), ja se on 8,4 prosenttia Espoon kokonaispinta-alasta. Pinta-alasta on kaavoitettu 11,7 prosenttia.[lähde? ]
Suur-Kauklahden naapurisuuralueita ovat Vanha-Espoo ja Suur-Espoonlahti.
Kuvia

Kauklahden vanhaa keskustaa
Uutta Kauklahtea
Espoon kartano
Vanttilan pientaloaluetta
Pikajuna Rantaradalla Kauklahdessa
Aiheesta muualla

Kuvia tai muita tiedostoja aiheesta Suur-Kauklahti Wikimedia Commonsissa
Thanh Hóa (maakunta)

Maakunta Vietnamin kartalla
Thanh Hóa on maakunta Vietnamissa Bắc Trung Bộn alueella. Sen pääkaupunki on  Thanh Hóa. Vuonna 2009 maakunnassa oli 3,4 miljoonaa asukasta. Sen pinta-ala on 11 136 km².
Sầm Sơn
Maakunnan tunnetuimpiin nähtävyyksiin kuuluu Sầm Sơn rantalomakohde.
Aiheesta muualla

Kuvia tai muita tiedostoja aiheesta Thanh Hóa (maakunta) Wikimedia Commonsissa
The Ground

The Ground oli suomalainen vuosina 2005–2010 toiminut nettimusiikkikauppa. Se toimi vuodesta 2005 lähtien nimellä Levyvirasto, joka myi lähinnä pienlevy-yhtiöiden musiikkia. Tekesin tuella kehitettynä ja laajennettuna kauppa aloitti nimellä The Ground 24. heinäkuuta 2008. Kauppaa pyöritti Levyvirasto Oy.[lähde? ]
The Ground keskeytti toimintansa 16. huhtikuuta 2010 palvelinrikon vuoksi. Palvelua oltiin ajamassa alas vuoden 2010 aikana.
Aloittaessaan kauppaan kuului yli 300 000 kappaletta, joista noin 10 000 oli jo Levyvirastossa myynnissä. Isoista levy-yhtiöistä mukana oli EMI, suomalaisista levy-yhtiöistä Fullsteam, Poko, Monsp, Texicalli, Rockadillo ja Backstage Alliance.
Aiheesta muualla

The Ground
The Best (kappale)

| ”The Best” Bonnie Tyler |
| --- | --- | --- |

Singlen tiedot
 Albumilta: Hide Your Heart
 B-puoli: ”The Fire Below”
 Äänitetty : 1988
 Julkaistu: 1988
 Tekijä(t): Mike Chapman, Holly Knight
 Tuottaja(t): Desmond Child
 Tyylilaji: pop rock
 Kesto: 04.07
 Levy-yhtiö: Columbia
Bonnie Tylerin muut singlet
| ”Band of Gold” 1988 | ”The Best” 1988 | ”Hide Your Heart” 1989 |
The Best (kertosäkeen mukaan usein virheellisesti ”Simply the Best”) on Mike Chapmanin ja Holly Knightin kirjoittama laulu, jonka Bonnie Tyler levytti vuoden 1988 albumilleen Hide Your Heart. Norjassa single nousi kymmenenneksi ja Britanniassa listan sijalle 95.
Myöhemmin Tina Turner teki kappaleesta cover-version, josta tuli menestynyt single vuonna 1989. Kappale on Turnerin menestysalbumilla Foreign Affair. Saksofonisoolon Turnerin versiolla soittaa Edgar Winter.
Thane

| Thane |
| --- | --- |
 Thane
 Koordinaatit: 19.20°N, 72.97°E 
Valtio:  Intia
Osavaltio:  Maharashtra
Piirikunta:  Thanen piirikunta
Pinta-ala:  
 – Kokonaispinta-ala:  48 km²
Väkiluku (2011):  1 841 488
 
 Kotisivut 
Infobox OKVirheellinen NIMI-arvo: 
Thane (marathiksi ठाणे, Ṭhāṇe), aikaisemmin Tana tai Thana, on kaupunki Intian länsirannikolla, Maharashtran osavaltiossa. Kaupunki sijaitsee Thanajoen suistoalueella Salsettesaaren pohjoisosassa noin 30 km Mumbaista koilliseen. Thane on käytännössä kasvanut yhteen Mumbain kanssa.
Intian ensimmäinen rautatie avattiin Thanen ja Bombayn Victoria Terminuksen välille vuonna 1853.
Kaupunki ilmoittaa portaalillaan, täsmentämättä ajankohtaa,  pinta-alakseen 48,0 neliökilometriä ja väkiluvukseen 750 000–800 000 (käyttäen ilmaisua: "7,5–8 lakhia ja nousussa", lakh= 100 000). Intian vuoden 2011 väestönlaskennan mukaan kaupungin väkiluku oli kuitenkin 1 841 488.
Thanessa on Mumbain lailla paljon siirtoväestöä muista Intian osavaltiosta, mutta osavaltion virallinen kieli marathi on silti yleisin kieli kaupungissa. Thane oli aiemmin mainittu yhdeksi Intian kauneimmista kaupungeista (järvien Thana) mutta nykyisin se on tunnettu lähinnä laajoista teollisuusalueistaan.
Thanen rautatieasema
Aiheesta muualla

Kuvia tai muita tiedostoja aiheesta Thane Wikimedia Commonsissa
Tatšanka

Maxim m/1910 -konekiväärillä varustettu anarkistien tatšanka Huljaipolen museossa Ukrainassa.
Tatšanka (ven. тачанка) oli 2–4 hevosen muodostaman valjakon vetämiin kärryihin sijoitettu konekivääri, joka tuli tunnetuksi Venäjän sisällissodan ja siihen kuuluneen Ukrainan itsenäisyyssodan aikana. Ennen moottorikäyttöisten ajoneuvojen yleistymistä tatšanka oli ainoa tapa, joka mahdollisti raskaiden konekiväärien nopean siirtämisen parempiin ampuma-asemiin. Lisäksi se oli hyödyllinen perääntymistilanteessa avoimessa maastossa; konekivääri oli suunnattu taaksepäin, joten tatšankalla pystyttiin tehokkaasti ampumaan takaa-ajavaa vihollisen ratsuväkeä.
Historia

Tatšankan keksijänä pidetään yleisesti ukrainalaista anarkistia ja vallankumouksellista Nestor Mahnoa, joka kuului Ukrainan vallankumouksellisen kapinallisarmeijan johtohahmoihin. Anarkistit käyttivät tatšankaa menestyksekkäästi maan itsenäisyyssodassa sekä Venäjän valkoista armeijaa, että myöhemmin bolševikkeja vastaan. Heiltä tatšanka siirtyi Venäjän sisällissodan aikana puna-armeijan aseistukseen ja nopeasti myös Puolan armeijalle, joka käytti sitä vuosina 1919–1921 Neuvosto-Venäjän vastaisessa sodassa. Ukrainan talonpoikasarmeijan tatšankat olivat tavallisista kärryistä rakennettuja, mutta puna-armeijalla oli jo käytössään myös tehdasvalmisteisia tatšankoja. Tatšanka kuului Puolan ratsuväen aseistukseen vielä parikymmentä vuotta myöhemmin toisen maailmansodan käynnistäneen natsi-Saksan hyökkäyksen aikana. Myös Saksan Wehrmachtin käytössä oli toisessa maailmansodassa tatšankan kaltaisia kärryjä, jotka oli tarkoitettu ilmatorjuntaan ja varustettu MG-34 -konekivääreillä.
Kulttuuri

Konstantin Listovin säveltämä ja Mihail Rudermanin sanoittama laulu Tatšanka tuli Neuvostoliitossa tunnetuksi 1930-luvun jälkipuoliskolla. Sen sanoissa ylistetään tatšankaa ja puna-armeijan urheita konekivääriampujia. Vuonna 1978 valmistui Jevgeni Šerstobitovin ohjaama sotaelokuva Tatšanka s juga.
Aiheesta muualla

Kuvia tai muita tiedostoja aiheesta Tatšanka Wikimedia Commonsissa
Laulu Tachanka ja neuvostoliittolainen propaganda-animaatio YouTubessa
Puolan armeijan tehdasvalmisteisia tatšankoja.
Thales Group

| Thales Group |
| --- | --- |

Tunnuslause:  Building a future we can all trust
Osake:  Euronext: HO
ISIN:  FR0000121329
Toimitusjohtaja:  Patrice Caine
Liikevaihto:   18,401 mrd. € (2019)
Liikevoitto:   2,008 mrd. € (2019)
Tilikauden tulos:   1,122 mrd. € (2019)
Henkilöstö:  80 000
Kotisivu:  https://www.thalesgroup.com/
Infobox OKVirheellinen NIMI-arvo: 
Thales Group on ranskalainen informaatiojärjestelmiä ja palveluja ilmailu-, puolustus- ja turvallisuusaloille tarjoava pörssiyhtiö. Sen pääkonttori sijaitsee Pariisin esikaupungissa La Défensessä. Työntekijöitä sillä on maailmanlaajuisesti 80 000 vuonna 2020.
Thomson-Brandt (aik. Compagnie Française Thomson-Houston) yhdistyi Compagnie Générale de Télégraphie Sans Fil (CSF) kanssa vuonna 1968 muodostaen Thomson-CSF:n.
Thomson-CSF nimetään Thalesiksi vuonna 2000.
Thales toimittaa monenlaisia puolustusalan tuotteita kuten taisteluajoneuvoja, tutkia, kenttäviestijärjestelmien osia ja osia useisiin eurooppalaisiin asehankkeisiin kuten PAAMS-ohjusjärjestelmät.
Thalesin pääomistajat ovat Ranskan valtio (27,1 %) ja Dassault Group (25,8 %). Dassault Group on muun muassa lentokonetehdas Dassaultin emoyhtiö.
Thales'n tuotantolaitos Vantaalla.
Toukokuussa 2019 Thales osti ranskalais-alankomaalaisen tietoturvayrityksen Gemalton ja yhdisti sen seitsemänneksi maailmanlaajuiseksi divisioonakseen.
Omistukset yhtiöissä

Eurosam -ilmatorjuntaohjusyhtiöstä 33 %
Thales Raytheon Systems 50 %
Thales Alenia Space 67 %
Aiheesta muualla

Kuvia tai muita tiedostoja aiheesta Thales Group Wikimedia Commonsissa
The Machineries of Joy

The Machineries of Joy (1964) on Ray Bradburyn novellikokoelma.
Sisältö

The Machineries of Joy
The One Who Waits (1951, suom. Hän, joka odottaa kokoelmassa Toiset taivaat)
Tyrannosaurus Rex (1962, suom. Tyrannosaurus Rex kokoelmassa Huhtikuun noita)
The Vacation
The Drummer Boy of Shiloh
Boys! Raise Giant Mushrooms in Your Cellar (1960, suom. Pojat! Kasvattakaa jättiläissieniä omissa kellareissanne! kokoelmassa Toiset taivaat)
Almost the End of the World
Perhaps We Are Going Away (1962, suom. Ehkä me lähdemme pois kokoelmassa Huhtikuun noita)
El Día de Muerte (1947, suom. El día de muerte kokoelmassa Varhaiset varjot)
The Illustrated Woman
Some Live Like Lazarus (1960, suom. Jotkut elävät kuin Lasarus kokoelmassa Huhtikuun noita)
And So Died Riabouchinska (1953, suom. Ja niin kuoli Riabouchinska kokoelmassa Huhtikuun noita)
The Beggar on O'Connell Bridge
Death and the Maiden
A Flight of Ravens
The Best of All Possible Worlds
The Lifework of Juan Díaz (suom. Juan Diazin elämäntyö kokoelmassa Huhtikuun noita)
To the Chicago Abyss (1963, suom. Chicagon syvänteelle kokoelmassa Toiset taivaat)
The Anthem Sprinters
Teniku Talesi Honolulu

| Teniku Talasi Honolulu |
| --- | --- |

 Tuvalun kenraalikuvernööri (vt.)
 22.8.2019–  
Monarkki:  Elisabet II
Pääministeri:  Enele Sopoaga Kausea Natano
Edeltäjä:  Iakoba Italeli
Henkilötiedot
Teniku Talesi Honolulu on tuvalulainen poliitikko, joka on toiminut maan virkaa tekevänä kenraalikuvernöörinä 22. elokuuta 2019 alkaen. Hän nousi virkaansa, kun Iakoba Itaeli asettui ehdolle Tuvalun parlamenttivaaleissa.
Syyskuussa 2019 Honolulu nimitti Kausea Natanon maan pääministeriksi.
Syväjärvi (Kihniö)

| Syväjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kihniö
Koordinaatit:  62°11′37″N, 23°08′10″E
Vesistöalue ja valuma-alueen tietoja
Laskujoki:  joki Kankarinjärveen 
Järvinumero:  35.538.1.001
Mittaustietoja
Pinnankorkeus:  130,9 m 
Rantaviiva:  3,293 km 
Pinta-ala:  0,24616 km² 
 fiSyväjärvi 
Syväjärvi  on Pirkanmaalla Kihniössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Syväjärvi on osa Nerkoonjärven valuma-aluetta.
Maantietoa

Järven pituus on 1,2 kilometriä, leveys 350 metriä ja sen pinta-ala on 25 hehtaaria. Se sijaitsee 2,3 kilometriä Kihniön kirkolta länteen. Siihen laskee vain Tarsianjärvi ja Paskolampi. Tarsianjärvestä tulee lähes kaikki Syväjärven läpi virtaava vesi ja Paskolammesta tulee vain lyhyt pelto-oja. Syväjärven pääallas on 850 metriä pitkä ja Aittolammeksi kutsuttu oma vesiallas erottuu pääaltaasta alle 20 metrisen salmen kautta, jota kutsutaan myös Hiittanjoeksi ja Sikosaaren toiselta puolelta virtaavan Sikojoen kautta. Syväjärven ja Aittolammin laskujoki Ristajoki on 250 metriä pitkä ja se laskee Kankarinjärveen. Rantaviivan pituus on 3,3 kilometriä. Rannat ovat metsämaata, mutta Tarsian kohdalla on peltomaata ja samoin on myös sen vastarannalla. Rannan läheisyydessä sijaitsee neljä maatilaa ja kaksi vapaa-ajan asuntoa sekä ulkomuseoalue. Niille johtaa tiet yhdystieltä 13347 ja 13341.
Historiaa

Kun Kankarinjärven vedenpintaa alennettiin mahdollisesti jo 1800-luvulla, vaikutti sen myös Syväjärven vedenpintaan. Koska nykyään järvien pinnankorkeuksien ero on vain 30 senttimetriä ja koska Kankarinjärven vedenpinta aleni metrin verran tai enemmän, on sillä ollut suuri vaikutus myös Syväjärven pinnankorkeuteen. Kun vertaa nykykarttoja 1800-luvun pitäjänkarttaan, huomaa selvän eron järven rantaviivassa. Selvin ero näkyy Aittolammessa, jonka salmi on pitäjänkartassa leveä ja lampi pyöreämpi.
Teräs (täsmennyssivu)

Teräs voi tarkoittaa seuraavia:
teräs, rautavaltainen metalliseos
Teräs Oy, Suomessa 1910–1982 toiminut rautakauppa-alan yritys
Teräs, John Henry Irons, DC Comicsin sarjakuvahahmo
Teräs, sukunimenä:
Antero Teräs (oik. Eino Salmi, k. 1939), neuvostoliitonsuomalainen taidegraafikko, kirjailija ja kääntäjä
Kari Teräs, suomalainen historiantutkija, Tampereen yliopiston Suomen historian professori
Kyösti Teräs (1854–1925), suomalainen toimittaja ja kirjailija
Mila Teräs (o.s. Kauppinen) (s. 1975), suomalainen kirjailija
Urho Teräs (1915–1990), suomalainen jalkapalloilija
Viljo Teräs (1892–1955), suomalainen taidemaalari ja lavastaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Teräs”, voi hakea sivunnimihaulla, laajalla sivunnimihaulla tai tekstihaulla.